Zastava Grenade

Zastava Grenade heraldički je simbol ove karipske ostrvske države. Usvojena je 7. februara 1974. istog dana po stjecanju nezavisnosti od Ujedinjenog Kraljevstva. Zastava Grenade sastoji se od dva žuta trougla na vrhu i dnu, koji se dijagonalno graniče s dva zelena trougla na lijevoj i desnoj strani zastave. Uokvireni su crvenom trakom na čijem vrhu i dnu se nalazi po tri žute petokrake zvijezde. U središtu zastave, gdje se spajaju trouglovi, nalazi se veća žuta zvijezda unutar crvenog kruga, koja predstavlja simbol pokrajine Saint George, u kojoj se nalazi istoimeni glavni grad. Sedam zvijezda simboliziraju sedam pokrajina Grenade.

Na lijevoj strani se nalazi Muskatni oraščić, jedan od glavnih usjeva ove zemlje inače poznate po svojim začinima.

Na zastavi se nalaze Pan-Afričke boje, crvena, zlatna i zelena, kao simbol afričkog identiteta.
Boje i simboli zastave nose kulturna, politička i regionalna značenja. Zelena boja utjelovljuje vegetaciju i poljoprivredu na ostrvu, dok žuta evocira sunce, kao i toplinu i mudrost stanovnika Grenade. Crvena predstavlja harmoniju, jedinstvo, hrabrost, i vitalnost.

 Galerija 

 Reference 

 Vanjski linkovi 

Grenada
Kategorija:Grenada